IMISLab/GreekWikipedia huggingface dataset:
Μνημείο Εθνομαρτύρων

Το Μνημείο Εθνομαρτύρων (Βεγγαλικά: জাতীয় স্মৃতি সৌধ‎ Jatiya Smriti Saudha) είναι το εθνικό μνημείο του Μπαγκλαντές, που έχει κατασκευαστεί στη μνήμη όσων έχασαν τη ζωή τους στο Απελευθερωτικό Πόλεμο του Μπανγκλαντές του 1971, που έφερε την ανεξαρτησία και απέσπασε το Μπαγκλαντές από το Πακιστάν. Το μνημείο βρίσκεται στο Σαβάρ, περίπου 35 χλμ. βορειοδυτικά της πρωτεύουσας Ντάκα. Σχεδιάστηκε από τον Μαϊνούλ Χοσσάιν.

 Τα σχέδια για το μνημείο ξεκίνησαν το 1976. Μετά την επιλογή του τόπου, την ανάπτυξη δρόμου και γης, πραγματοποιήθηκε ένας εθνικός διαγωνισμός τον Ιούνιο του 1978. Μετά την αξιολόγηση των 57 προτάσεων, επιλέχθηκε το σχέδιο του Σιέντ Μαϊνούλ Χοσσάιν. Η κύρια δομή, η τεχνητή λίμνη και άλλες εγκαταστάσεις ολοκληρώθηκαν το 1982. Εγκαινιάστηκε στις 16 Δεκεμβρίου του 1982. Η αρχιτεκτονική αποτελείται από επτά ζεύγη τοίχων με τριγωνικό σχήμα ή πρίσματα. Το εξώτερο ζεύγος είναι το μικρότερο σε ύψος, αλλά μεγαλύτερη σε έκταση, με τα πιο εσωτερικά ζεύγη να αλλάζουν σταδιακά την αναλογία ύψους-πλάτους, και το εσώτατο ζευγάρι, συνεπώς, αποτελεί το σημείο αιχμής της αρχιτεκτονικής. Κάθε ένα από αυτά τα επτά ζεύγη των τοίχων συμβολίζει ένα σημαντικό κεφάλαιο στην ιστορία του Μπανγκλαντές, δηλαδή το Κίνημα Γλώσσας το 1952, την εκλογή του Ενωμένου Μετώπου το 1954, το Κίνημα Συντάγματος το 1956, το Εκπαιδευτικό Κίνημα το 1962, το Κίνημα Έξι Στοιχείων το 1966, τη Μαζική Εξέγερση του 1969 και τέλος η κλιματολογική εκδήλωση του Απελευθερωτικού Πολέμου το 1971, που οδήγησε στην ανεξαρτησία του Μπαγκλαντές. Τέλος, η κατασκευή του μνημείου ξεκίνησε το 1978. Η δομή ολοκληρώθηκε το 1982. Αρχιτεκτονική του Μπαγκλαντές Φαζλούρ Ραχμάν Χαν Πολυμέσα σχετικά με το θέμα Jatiyo Sriti Soudho στο Wikimedia Commons
Νιούκασλ

Το Νιούκασλ ή Νιούκαστλ (αγγλικά: Newcastle upon Tyne, προφέρεται: [ˌnjuːkɑːsəl əˌpɒn ˈtaɪn], τοπικά προφέρεται: [njuːˌkæsəl əˌpən ˈtaɪn]), είναι μία από της μεγαλύτερες πόλεις του Ηνωμένου Βασιλείου. Είναι παραποτάμια πόλη και λιμένας στον ποταμό Τάιν. Έχει πληθυσμό περίπου 325.000 κατοίκων και είναι η μεγαλύτερη πόλη της ευρύτερης μητροπολιτικής περιοχής του Τάινσαϊντ (Tyneside) με 1.599.000 κατοίκους. Είναι η έδρα της ποδοσφαιρικής ομάδας Νιούκασλ Γιουνάιτεντ.

 Η πόλη ιδρύθηκε το 2ο αιώνα μ.Χ. από τον Ρωμαίο αυτοκράτορα Αδριανό ως Πονς Αέλιους (Pons Aelius). Ο πληθυσμός της πόλης ήταν 2.000 κάτοικοι. Μετά την αποχώρηση των Ρωμαίων, το 410, η πόλη περιήλθε στους Αγγλοσάξωνες. Μετά από πολέμους με τους Δανούς και τους Νορμανδούς, η πόλη καταστράφηκε. Κατά τον Μεσαίωνα, η πόλη ήταν ένα βόρειο οχυρό. Ο βασιλιάς των Σκώτων Γουλιέλμος ο Α΄ φυλακίστηκε στο Νιούκασλ. Ο ηγέτης των Σκώτων Γουίλιαμ Γουάλας πολιόρκησε στενά την πόλη, χωρίς, ωστόσο, να σημειώσει επιτυχία, καθώς αποκρούστηκε από τον Εδουάρδο Α΄ της Αγγλίας. Τον 16ο αιώνα, μετά την ανάπτυξη του γειτονικού Σάντερλαντ, δημιουργήθηκε μια έχθρα μεταξύ αυτών των δύο πόλεων. Το 1636, όταν ξέσπασε ο Μαύρος Θάνατος, στην πόλη πέθαναν από 7.000 έως 20.000 κάτοικοι. Η πόλη είναι περισσότερο γνωστή για την παραγωγή άνθρακα, γι' αυτό έγινε κέντρο της Βιομηχανικής επανάστασης. Από εκείνη την εποχή άρχισε η οικονομική ανάπτυξη της πόλης. Ατλάντα, Τζόρτζια Μπέργκεν, Νορβηγία Γκελζενκίρχεν, Γερμανία Χρόνινγκεν, Ολλανδία Χάιφα, Ισραήλ Νανσί, Γαλλία Μάλμε, Σουηδία Νιούκασλ, Αυστραλία Νιούκασλ, Νότια Αφρική Ταϊγιουάν, Κίνα Ντουμπάι, Ηνωμένα Αραβικά Εμιράτα
Άμα

Ως Άμα (ιαπωνικά: 海人‎) (γυναίκες 海女 άνδρες 海士, ουμίτσου (στη γλώσσα της Οκινάουα ή κάιτο (στη χερσόνησο Ίζου) είναι Ιάπωνες δύτες, διάσημοι ως αλιείς μαργαριταριών. Στην πλειοψηφία τους οι άμα ειναι γυναίκες.

 Σύμφωνα με την ιαπωνική παράδοση η πρακτική των άμα είναι πιθανώς 2.000 χρόνων. Παραδοσιακά, ακόμα και πρόσφατα στη δεκαετία του 1960, οι ama καταδύονταν φορώντας ένα απλό πανί κάλυμμα. Ακόμη και σήμερα, οι άμα καταδύονται χωρίς εξοπλισμό αυτόνομης κατάδυσης, κάτι που τις κατατάσσει στους ελεύθερους δύτες της υποβρύχιας αλιείας. Ανάλογα με την περιοχή, οι άμα είναι δυνατόν να καταδύονται με μάσκες, πέδιλα στολές υγρού τύπου. Μόνο δύτες που εργάζονται σε τουριστικές επιχειρήσεις χρησιμοποιούν το παραδοσιακό κάλυμμα. Παρόλο που είναι αλιείς μαργαριταριών, αρχικά καταδύονταν για φύκια, μαλάκια, αστακούς, χταπόδια και αχινούς — και όστρεα που περιέχουν ενίοτε μαργαριτάρια Οι άμα καταδύονται ακόμη και σε προχωρημένη ηλικία. Οι Ιάπωνες θεωρούν ότι οι γυναίκες είναι καταλληλότερες για αυτή τη δουλειά, γιατί τα σώματά τους διαφέρουν ως προς την κατανομή λίπους από τα ανδρικά, γεγονός που τους εξασφαλίζει μεγαλύτερη αντοχή σε παγωμένα νερά. Χαένυο Martinez, D P (2004) Identity and Ritual in a Japanese Village University of Hawaii Press. ISBN 978-0-8248-2817-2 Mishimo, Yukio (1994) The Sound of Waves. Vintage. ISBN 978-0-679-75268-4 Yoshiyuki Iwase (Φωτογράφος, 1904–2001) English: United Nations University (2009) ψηφιακό βίντεο "Where the sea whistle echoes": Ama, legendary women divers of Japan facing climate change and an uncertain future Ανάκτηση 1 Δεκ 2009 Welcome to Ama Cultural Village Ιαπωνικά Άρθρα για τη φυσιολογία των Άμα δυτών Οι τελευταίες γιαπωνέζες γοργόνες Πηγή: www.lifo.gr φωτογραφικό υλικό.
Φρέντι Μπρουκς

Ο Freddy Brooks Bongo (ελληνικά: Φρέντι Μπρουκς, γεννημένος στο Guatanamo της Κούβας στις 10 Αυγούστου 1969) είναι Ελληνοκουβανός παλαίμαχος διεθνής πετοσφαιριστής και αγωνιζόταν στη θέση του ακραίου/λίμπερο.

 Σε εθνικό επίπεδο, με την ομάδα της Κούβας, έχει συμμετάσχει στους Ολυμπιακούς Αγώνες της Βαρκελώνης (1992) και της Ατλάντα (1996), όπου κατέκτησε την 4η θέση και 5η θέση αντίστοιχα. Στο Παγκόσμιο Πρωτάθλημα κατέκτησε το αργυρό μετάλλιο με την ομάδα των Παίδων (Μπαχρέιν-1987) και με των Ανδρών (Βραζιλία-1990). Στους Παναμερικανικούς αγώνες στην Κούβα (1991) κατέκτησε το χρυσό μετάλλιο ενώ στο Παγκόσμιο Κύπελλο κατέκτησε το χρυσό και αργυρό μετάλλιο στην Ιαπωνία (1989 και 1991). Στο World League, έχει βρεθεί στην 2η θέση τέσσερις φορές (1991, 1992, 1994, 1997) και μια φορά στην 3η θέση (1995). Σε συλλογικό επίπεδο, έχει κατακτήσει με την ομάδα του Ηρακλή, 3 πρωταθλήματα (2005, 2007, 2008) , 2 κύπελλα (2005, 2006) και 3 σούπερ καπ (2004, 2006, 2008). Επίσης έχει κατακτήσει 3 φορές την 2η θέση στο Champions League. Ως αθλητής του Beach Volley έχει συμμετοχές στο Πρωτάθλημα Ελλάδος (1998), ενώ κατέκτησε το χρυσό μετάλλιο στο τουρνουά της Πεσκάρα (1998 και 1999). Επίσης έχει βρεθεί στην 1η θέση (2001, 2002), στην 2η θέση (2001, 2002,2003), στην 3η θέση (2003), στην 4η θέση (2001) και στην 5η θέση (2002). Από το 2005 συμμετέχει σε διάφορα τουρνουά Beach Volley της Ελλάδας, ενώ από το 2012 διοργανώνει και ο ίδιος τουρνουά σε διάφορα σημεία της Θεσσαλονίκης και της Χαλκιδικής, στα οποία συμμετέχουν αθλητές από όλη τη χώρα. Ως προπονητής, βρέθηκε στον πάγκο των ακαδημιών (2000-01) και στην ανδρική ομάδα (2009-11) του Ηρακλή. Ακολούθησε η γυναικεία ομάδα του Άρη (2011), ενώ την περίοδο 2015-16 αναλαμβάνει την ανδρική ομάδα της Μ.Ε.Ν.Τ.. Στην αγωνιστική περίοδο 2016-17 κάθισε στον πάγκο του Εθνικού Πυλαίας. Το 2011 ίδρυσε μαζί με την σύζυγό του, Ντίνα Λαμπράκη (επίσης αθλήτρια του βόλεϊ) και τον Μάκη Γιαννηλέρ, την Ακαδημία Βόλεϊ “Κρόνος”, όπου συμμετέχει στο πρωτάθλημα των μικρών κατηγοριών στης Ε.Π.Ε.Σ.Θεσσαλονίκης. Ως προπονητής του Beach Volley έχει συμμετάσχει σε πολλές διοργανώσεις στο Πρωτάθλημα Ελλάδος κατακτώντας μάλιστα την πρώτη θέση το 2013, το 2014 και το 2015. Από την περίοδο 2017-18 βρίσκεται στην τεχνική ηγεσία του Π.Α.Ο.Κ. (πετοσφαίριση ανδρών) ως βοηθός του Χόρχε Ελγκέτα. Επίσημη ιστοσελίδα Τ.Α.Π. ΠΑΟΚ
2-φθορο-1-χλωροαιθένιο

Το 2-φθορο-1-χλωροαιθένιο ή 2-φθορο-1-χλωροαιθυλένιο είναι μια αέρια οργανική ένωση της ομόλογης σειράς των διαλογονοαλκενίων. Θεωρητικά προκύπτει από το αιθένιο, αν αντικατασταθούν δύο (2) άτομα υδρογόνου από ένα άτομο χλωρίου και ένα φθορίου. Έτσι προκύπτει ο χημικός του τύπος: C2H2FCl στη θέση αυτού του αιθενίου (C2H4). Με βάση το χημικό του τύπο η ένωση έχει ένα ισομερές θέσης, το 1-φθορο-1-χλωροαιθένιο και δυο γεωμετρικά Ε-, Ζ- ή cis-, trans-.

 Όλες οι γωνίες είναι 120ο. 1. Με επίδραση Hg2F2 σε 1,2-διχλωροαιθένιο: Συμπαράγεται 1,2-διφθοροαιθένιο. Το Cl και υποκαθιστά και αποκαθίσταται ευκολότερα από το F. Γι' αυτό στις παρακάτω αντιδράσεις είναι ευκολότερο να ληφθούν σχετικά μεγάλες αποδόσεις σε προϊόντα υποκατάστασης μόνο του χλωρίου. Επίσης η παρουσία του διπλού δεσμού επιτρέπει μεγάλο αριθμό αντιδράσεων προσθήκης. 1. Υδρόλυση με AgOH προς 2-φθοροαιθανάλη: 2. Επίδραση με RONa προς φθοροαιθενυλοαλκυλαιθέρα: 3. Επίδραση με RC≡CNa προς φθοροαλκενίνιο: 4. Με RCOONa προς φθοροαιθενυλενοαλκυλεστέρα: 5. Με NaCN προς 3-φθοροπροπενονιτρίλιο: 6. Με RNa προς αλκενυλοφθορίδιο: 7. Με NaSH προς 2-φθοροαιθανοθειάλη: 8. Με RSNa προς φθοροαιθενυλοαλκυλοθειαιθέρα: 9. Με NaI προς 1-ιωδο-2-φθοροαιθένιο: 10. Με NH3 προς φθοροαιθενυλαμίνη: Συμπαραγωγή πολλών παραπροϊόντων.11. Με RNH2 προς φθοροαιθενυλοαλκυλαμίνη: Συμπαραγωγή πολλών παραπροϊόντων.12. Με R1NHR2 προς φθοροαιθενυλοδιαλκυλαμίνη: Συμπαραγωγή πολλών παραπροϊόντων.13. Με PH3 προς φθοροαιθενυλοοφωσφίνη: Συμπαραγωγή πολλών παραπροϊόντων.14. Με NaNO2 προς 1-φθορο-2-νιτροαιθένιο: 1. Με NaBH4: 2. Με υδρογόνο «εν τω γεννάσθαι», δηλαδή μέταλλο + οξύ: 1. Καταλυτική προσθήκη H2. Σχηματίζεται 2-φθορο-1-χλωροαιθάνιο: 2. Προσθήκη υδραλογόνου (ΗΧ). Σχηματίζεται 1-αλο-1-φθορο-2-χλωροαιθάνιο: 3. Προσθήκη αλογόνου (X2). Σχηματίζεται 1,2-διαλο-2-φθορο-1-χλωροαιθάνιο. 4. Προσθήκη υποαλογονώδους οξέος (ΗΟΧ). Σχηματίζεται 2-αλο-2-χλωροαιθανάλη: 5. Προσθήκη θειικού οξέος. Σχηματίζεται 1-φθορο-2-χλωροαιθανοσουλφονικό οξύ: 6. Προσθήκη νερού (ενυδάτωση). Σχηματίζεται 2-χλωροαιθανάλη: 7. Προσθήκη βορανίου. Σχηματίζεται 2-φθορο-1-χλωροαιθανοβοράνιο: +++ Γ. Βάρβογλη, Ν. Αλεξάνδρου, Οργανική Χημεία, Αθήνα 1972 Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991 SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999 Ασκήσεις και προβλήματα Οργανικής Χημείας Ν. Α. Πετάση 1982
Ένωση για την Πατρίδα και τον Λαό

Η Ένωση για την Πατρίδα και τον Λαό (Ε.ΠΑ.Λ.) ήταν ελληνικό πολιτικό κόμμα που ιδρύθηκε από τον βουλευτή Βύρωνα Πολύδωρα, τον Φεβρουάριο του 2014.

 Η Ένωση για την Πατρίδα και τον Λαό ιδρύθηκε από τον πρώην πρόεδρο της Βουλής των Ελλήνων και ανεξάρτητο βουλευτή Βύρωνα Πολύδωρα, τους ανεξάρτητους βουλευτές Γιάννη Κουράκο και Νίκο Σταυρογιάννη, και με τη συμμετοχή της Νέας Μεταρρυθμιστικής Ριζοσπαστικής Ανασυγκρότησης του Χρήστου Ζώη, στις 5 Φεβρουαρίου 2014. Η επίσημη παρουσίαση του κόμματος έγινε την επόμενη ημέρα, κατά την οποία παρουσίασε τα βασικά προτάγματα και τις προτεραιότητες του πολιτικού φορέα.Στις 6 Μαρτίου 2014, ο πρόεδρος του Χριστιανοδημοκρατικού Κόμματος Ελλάδος και ανεξάρτητος βουλευτής Νίκος Νικολόπουλος, ανακοίνωσε την προσχώρησή του στην Ένωση για την Πατρίδα και τον Λαό.Στις 14 Απριλίου 2014, ανακοινώθηκε σε κοινή συνέντευξη τύπου η συνεργασία της Ένωσης για την Πατρίδα και τον Λαό με τον Παναγιώτη Ψωμιάδη και το Πατριωτικό Δίκτυο Αφύπνισης το οποίο είχε ιδρύσει λίγες ημέρες πριν. Ο Παναγιώτης Ψωμιάδης θα συμμετείχε στο ψηφοδέλτιο του κόμματος.Στις ευρωεκλογές ο συνασπισμός κατάφερε να συγκεντρώσει μόλις το 1,04% της λαϊκής ψήφου, και δεν εξέλεξε ευρωβουλευτή. Πρώτος σε σταυρούς αναδείχθηκε ο Παναγιώτης Ψωμιάδης.Τον Ιούνιο του 2014, ο Νίκος Νικολόπουλος και το Χριστιανοδημοκρατικό Κόμμα Ελλάδος αποχώρησε από την Ένωση για την Πατρίδα κι τον Λαό, προκειμένου να προσχωρήσει στους Ανεξάρτητους Έλληνες.Στις 26 Αυγούστου 2014 ο Νίκος Σταυρογιάννης παραιτήθηκε του βουλευτικού του αξιώματος προκειμένου να αναλάβει Δήμαρχος Λαμιέων. Η έδρα του επέστρεψε στη Νέα Δημοκρατία και τον διαδέχτηκε ο Δημήτρης Μπριάνης.Το Πατριωτικό Δίκτυο Αφύπνισης και η Νέα Μεταρρυθμιστική Ριζοσπαστική Ανασυγκρότηση αποφάσισαν αυτόνομη πορεία. Επίσημη Ιστοσελίδα
Δήμος Μπόα Βίστα

Ο Δήμος Μπόα Βίστα (πορτογαλικά: Boa Vista) είναι ένας δήμος του Πράσινου Ακρωτηρίου. Βρίσκεται στο Νησί Μπόα Βίστα. Έχει έκταση 620 τ.χλμ. και πληθυσμό 6.233 κατοίκων (2005). Πρωτεύουσα είναι η Σαλ Ρέι.

 Ο Δήμος Μπόα Βίστα βρίσκεται κεντρο-ανατολικά του Πράσινου Ακρωτηρίου. Συμπεριλαμβάνει όλο το νησί Μπόα Βίστα, καθώς και τα ακατοίκητα νησιά Σαλ Ρέι και Ράμπο ντε Ζούνκο. Έχει έκταση 620 τ.χλμ.. Είναι σε έκταση ο μεγαλύτερος δήμος του Πράσινου Ακρωτηρίου. Ο Δήμος Μπόα Βίστα συμπεριλαμβάνει δύο ενορίες: Γκάτα Εστάνσια ντε Μπάισο Καμπεσάδας Καμπεσάδας Καμπέσο ντος Ταρράφες Κούρραλ Βέλο Μπαφορέιρα Νόρτε Πρασέρες Πρασέρες Πράια ντα Τσάβε Πράια ντα Τσάβε Ποβοασάο Βέλα Κούρραλ Βέλο Ραμπίλ Σαλ Ρέι Σάντο Τίρσο Τζοάο Γκαλέγκο Τζοάο Μπαρρέιρο Φούντο ντας Φιγκέιρας Ο Δήμος Μπόα Βίστα έχει πληθυσμό 6.233 κατοίκων (2005) με πυκνότητα 10,05 κατοίκων ανά τ.χλμ. Είναι σε πληθυσμό ο δέκατος ένατος μεγαλύτερος δήμος του Πράσινου Ακρωτηρίου, μετά το Πράια, το Σάο Βισέντε, το Σάντα Καταρίνα, το Σάντα Κρουζ, το Σαλ, το Σάο Φιλίπε, το Δήμος Ριμπέιρα Γκράντε, το Πόρτο Νόβο, το Ταρραφάλ, το Μοστέιρος, το Σάο Μιγκέλ, το Σάντα Καταρίνα ντο Φόγκο, το Ριμπέιρα Μπράβα, το Ριμπέιρα Γκράντε ντε Σαντιάγο, το Σάο Λουρένσο ντος Οργκάος, το Πωλ και το Μπράβα. Δήμοι του Πράσινου Ακρωτηρίου Ιστοσελίδα του Μπόα Βίστα
Του Κουτιού τα Παραμύθια

Το Του Κουτιού τα Παραμύθια είναι παιδική τηλεοπτική σειρά που μεταδόθηκε τις τηλεοπτικές σεζόν 1987 έως 1988 από την ΕΡΤ. Η ιδέα και το σενάριο της εκπομπής ήταν της Ήβης Σοφιανού, η μουσική της γράφτηκε από τον συνθέτη Φαίδωνα Σοφιανό και οι στίχοι από την στιχουργό Ήβη Σοφιανού. Η σειρά σημείωσε μεγάλη επιτυχία κατά την πρώτη της προβολή της.

 Στην σειρά πρωταγωνιστεί ένα μικρό κορίτσι, η Παρασκευούλα (Παρασκευή Γεωργιάδου), η οποία είχε κρυμμένο κάτω από το κρεβάτι της ένα μεγάλο κουτί. Μέσα σε αυτό το κουτί υπήρχε ένας μαγικός κόσμος γεμάτος παραμύθια. Μέσα σε αυτό υπάρχουν τέσσερις φιγούρες, ο Ρούχλας (Παύλος Κοντογιαννίδης), ο Φιόγκος (Φαίδων Σοφιανός), ο Σεβαστιανός (Παύλος Χαϊκάλης) και η Μελιά (Ήβη Σοφιανού), οι οποίες εξιστορούνταν ιστορίες από όλη τη γη. Εκτός από τους Παύλο Κοντογιαννίδη, Φαίδωνα Σοφιανό, Παύλο Χαϊκάλη και Ήβη Σοφιανού που χάριζαν τη φωνή τους στις τέσσερεις βασικές φιγούρες, άλλοι γνωστοί ηθοποιοί που συμμετείχαν στου Κουτιού τα Παραμύθια ήταν οι Ελένη Δακορώνια, Τάσος Μασμανίδης, Ράνια Ιωαννίδου, Θοδωρής Προκοπίου, Λουκάς Φραγκούλης, Ρένα Καζάκου, Θάνος Παπαδόπουλος, Έφη Παπαθεοδώρου, Κώστας Τριανταφυλλόπουλος, Τζόυς Ευείδη, Τάσος Κωστής, Ρουμπίνη Βασιλακοπούλου, Γιώργος Νέζος, Λεωνίδας Κακούρης και Έφη Οικονόμου. Οικογένεια Σοφιανού
Ανδρόνικος Γκιζόγιαννης

Ο Ανδρόνικος Γκιζόγιαννης ( γεννήθηκε στις 9 Φεβρουαρίου 1983) είναι Έλληνας επαγγελματίας καλαθοσφαιριστής . Έχει ύψος 2,03 μέτρων και μπορεί να παίξει στις θέσεις του πάουερ φόργουορντ και του σέντερ. Αυτήν την περίοδο αγωνίζεται με τον Τελεθριακό Ιστιαίας .

 Ο Γκιόγιαννης ξεκίνησε την επαγγελματική σταδιοδρομία του με την ΑΓΕ Χαλκίδας (2001–05). Στη συνέχεια έπαιξε με Απόλλωνα Πάτρας (2005–07), Ολύμπια Λάρισας (2007–08), Αιγάλεω (2008–09), ΑΕΚ (2009–10), ΑΕΚ Άργους (2010–11), Αρκαδικό (2011–12), και τον Αύγουστο του 2012 επέστρεψε στην ΑΕΚ . Το καλοκαίρι του 2014 πήγε στον Εθνικό Πειραιώς . Ευρωπαϊκό Πρωτάθλημα Παίδων FIBA 1999 : Αργυρό Ευρωπαϊκό Πρωτάθλημα Νέων Ανδρών 2002 FIBA : Χρυσό< Παγκόσμιο Στρατιωτικό Πρωτάθλημα 2009 στην Κλαϊπέντα, Λιθουανία : Χρυσό Προφίλ FIBA Προφίλ FIBA Ευρώπης Προφίλ Eurobasket.com Προφίλ Draftexpress.com Προφίλ AEK.com
Πακέτα απ' τον Πλανήτη X

Πακέτα απ' τον Πλανήτη Χ (πρωτότυπος τίτλος: Packages from Planet X) είναι ο τίτλος αμερικανο-καναδικής σειράς κινουμένων σχεδίων σε συμπαραγωγή της American Greetings και της DHX Media, που έκανε πρεμιέρα στις 13 Ιουλίου 2013 στο αμερικάνικο Disney XD και έπειτα στις 16 Ιανουαρίου 2014 στο καναδικό κανάλι Teletoon. Στην Ελλάδα η σειρά ξεκίνησε στις 11 Ιανουαρίου του 2014, στο ελληνικό Disney XD.

 Ένας δεκαπεντάχρονος νέος, ο Νταν Ζεμπρόσκι, αρχίζει να λαμβάνει μυστηριωδώς εξωγήινα πακέτα από το διάστημα. Με τη βοήθεια των φίλων του, του Τρολ και της Αμάντα, προσπαθεί να εκμεταλλευτεί τη χρήση των πακέτων αυτών, μπλέκοντας κάθε φορά σε περίεργες καταστάσεις ο ίδιος αλλά και οι κάτοικοι της πόλης του. Εμπόδιο στα σχέδια τους, ο σατανικός γέρος και εξωγήινος Κοπέρνικος, που προσπαθεί να κλέψει τα πακέτα. Τα επεισόδια του Πακέτα απ' τον Πλανήτη Χ χωρίζονται σε δύο μέρη, διάρκειας 11 λεπτών το καθένα. Disney XD "Packages from Planet X IMDb "Packages from Planet X
Μιζόραμ

Η Μιζόραμ ή Μιζοράμ, είναι μία από τις 28 Ομόσπονδες Πολιτείες που συγκροτούν σήμερα την Ινδία. Βρίσκεται στο ανατολικότερο τμήμα της χώρας και η συνολική της έκταση είναι 21.081 τ.χλμ., ενώ ο πληθυσμός της περίπου 888.500. Πρωτεύουσά της είναι η πόλη Αϊζάουλ, ή Αϊζάλ, ή Αϊζόλ.

 "Stateman΄s Year-Book 1987-88" σελ.657-658. "Εγκυκλοπαίδεια Πάπυρος Λαρούς Μπριτάννικα". "The Lost Tribes of Israel", Tudor Parfitt, Phoenix, 2002. ISBN 1-84212-665-2 Mizoram Government Website Detailed information on Mizoram Mizoram Government Por tal Mizoram Govt Portal Directorate of Information & Public Relations, Govt. of Mizoram Tourism of Mizoram Mizoram Express: English news portal
Κουτσοχέρα Ηλείας

Η Κουτσοχέρα είναι χωριό και έδρα της ομώνυμης Τοπικής Κοινότητας του Νομού Ηλείας και βρίσκεται 12,34 χλμ. βορειοανατολικά της πόλης του Πύργου σε υψόμετρο 340 μέτρων. Διοικητικά ανήκει στην Δημοτική Ενότητα Ωλένης του Δήμου Πύργου και έχει 382 μόνιμους κατοίκους σύμφωνα με την απογραφή του 2011.

 Κύρια ασχολία των κατοίκων της Κοινότητας είναι η γεωργία και η κτηνοτροφία. Ισχυρό πλήγμα δέχτηκε η περιοχή της Κοινότητας μετά τις καταστροφικές πυρκαγιές του 2007. Μεγάλη υπήρξε η απώλεια του πιο ζωντανού τμήματος του πληθυσμού, της νεολαίας, στις δεκαετίες του 1960 και του 1970, όταν αναζήτησαν καλύτερη τύχη στην Αθήνα, στην Πάτρα, στον Πύργο και αλλού. Η Κοινότητα διαθέτει Δημοτικό σχολείο και Νηπιαγωγείο. Η εξέλιξη του μόνιμου πληθυσμού της έδρας της Τοπικής Κοινότητας τον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012) Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Ιστοσελίδα για το χωριό
Εθνική Ινδονησίας (καλαθοσφαίριση γυναικών)

Τελ. Ενημέρωση: 24 Ιανουαρίου 2015 Η εθνική ομάδα καλαθοσφαίρισης γυναικών της Ινδονησίας αντιπροσωπεύει την Ινδονησία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ινδονησιακής Ομοσπονδίας Καλαθοσφαίρισης (PER.BA.S.I.).

 Μέχρι σήμερα η Ινδονησία δεν έχει ποτέ λάβει μέρος σε κάποια Ολυμπιακή Διοργάνωση, ούτε σε Παγκόσμιο Πρωτάθλημα. Η πρώτη της συμμετοχή στο Ασιατικό Πρωτάθλημα της FIBA Asia έλαβε χώρα το 1970, ενώ από το 2007 αγωνίζεται και στο Πρωτάθλημα Νοτιοανατολικής Ασίας που διοργανώνει η SEABA, θυγατρική της FIBA Asia.Επίσης, η Ινδονησία διαθέτει δικαίωμα συμμετοχής στους Ασιατικούς Αγώνες και στους Αγώνες Νοτιοανατολικής Ασίας υπό τη σκέπη της Διεθνούς Ολυμπιακής Επιτροπής. Πορεία σε Ασιατικά Πρωταθλήματα Ακολουθούν οι τελικές θέσεις κατάταξης της Εθνικής Ομάδας της Ινδονησίας σε Ασιατικά Πρωταθλήματα: Πορεία σε Πρωταθλήματα Νοτιοανατολικής Ασίας Ακολουθούν οι τελικές θέσεις κατάταξης της Εθνικής Ομάδας της Ινδονησίας σε Πρωταθλήματα Νοτιοανατολικής Ασίας: Πορεία σε Αγώνες Νοτιοανατολικής Ασίας Ακολουθούν οι τελικές θέσεις κατάταξης της Εθνικής Ομάδας της Ινδονησίας σε Αγώνες Νοτιοανατολικής Ασίας: Εθνική Ινδονησίας (καλαθοσφαίριση ανδρών) Indonesia, ιστορικό ανά έτος στον επίσημο ιστότοπο των αρχείων της FIBA. (Αγγλικά) Indonesian Basketball Association, επίσημος ιστότοπος. (Αγγλικά)
Ντάλια Ιτσίκ

Η Ντάλια Ιτσίκ (20 Οκτωβρίου 1952) είναι Ισραηλινή πολιτικός, πρόεδρος του Κοινοβουλίου. Υπηρέτησε 2 φορές ως προσωρινή πρόεδρος της χώρας της. Ανήκει στο κόμμα Καντίμα. Είναι παντρεμένη με 3 παιδιά.

 Γεννήθηκε στην Ιερουσαλήμ. Η οικογένειά της έχει ρίζες από το Ιράκ. Χρημάτισε αντιδήμαρχος της Ιερουσαλήμ και εξελέγη στη Βουλή το 1992. Μέλος του Εργατικού Κόμματος αρχικά, διετέλεσε υπουργός Εμπορίου, Περιβάλλοντος και Μεταφορών και Επικοινωνιών. Τον Νοέμβριο του 2005 αποχώρησε από το Εργατικό Κόμμα και εντάχθηκε στο νεοσυσταθέν κόμμα του Αριέλ Σαρόν, στο Καντίμα. Στις 4 Μαΐου 2006 έγινε η πρώτη γυναίκα που εξελέγη Πρόεδρος στην Κνεσέτ. Στις 25 Ιανουαρίου 2007 της ανατέθηκαν προσωρινά τα καθήκοντα του Προέδρου Μοσέ Κατσάβ, καθώς ο τελευταίος έθεσε εαυτόν σε διαθεσιμότητα για τρεις μήνες, εν μέσω των εναντίον του κατηγοριών για βιασμό και απάτη. Έγινε ξανά επίσημα πρόεδρος την 1η Ιουλίου 2007 και την διαδέχθηκε ο Σιμόν Πέρες στις 15 Ιουλίου 2007.
Γιλντιζελί

Το Γιλντιζελί (τουρκικά: Yıldızeli) είναι πόλη και περιοχή της επαρχίας Σεβάστειας της Τουρκίας. Είναι γνωστό επίσης ως μία από τις υψηλότερες περιοχές της Κεντρικής Ανατολίας με υψόμετρο 1400 μέτρα, έχει έκταση 3.044,08 τετραγωνικά χιλιόμετρα. Βρίσκεται περίπου 50 χιλιόμετρα δυτικά-βορειοδυτικά της επαρχιακής πρωτεύουσας, Σεβάστειας. Και οι δύο πόλεις συνδέονται μέσω σιδηροδρομικής γραμμής και του αυτοκινητοδρόμου D200. Επίσης συνδέεται με την πρωτεύουσα Άγκυρα και την Τοκάτη και σιδηροδρομικά με την Σαμψούντα. Δήμαρχος είναι ο Γιλμάζ Ναβρούζ με το Κόμμα Εθνικιστικής Δράσης.

 Το Γιλντιζελί έχει μια ευρεία και πολύχρωμη ιστορία και πολιτισμό. Διάφορες κοινωνικές ομάδες κατοικούν στην πόλη, όπως Αλεβίτες, Τουρκμένοι, Κιρκάσιοι, Οσετοί και Τσετσένιοι. Πήρε το όνομά του από το βουνό Γιλντίζ στα βόρεια της πόλης. Σύμφωνα με τη σφραγίδα της πόλης, έλαβε καθεστώς δήμου το 1875 . Η περιοχή έχει πολλά τουριστικά μέρη, καθώς και ιαματικές πηγές, οι οποίες βρίσκονται σε απόσταση 20 χιλιομέτρων από το κέντρο της πόλης και 30 χιλιομέτρων από την Σεβάστεια. Έχει ταυτοποιηθεί ως η αρχαία Φίαρα, η οποία, σύμφωνα με τον Πτολεμαίο, βρισκόταν στην Σαργαραυσηνή ή Σαργαβρασηνή στην Καππαδοκία.Πριν από το 1936, το μέρος ονομαζόταν Γενιχάν. Οι Αρμένιοι και οι Κούρδοι χρησιμοποιούν την ονομασία Νορχάν. Το Γιλντιζελί, βρίσκεται στα βορειοανατολικά της Κεντρικής Ανατολίας. Τα βόρεια και ανατολικά του είναι ορεινά. Πλατιά και ελαφρώς λοφώδη εδάφη σχηματίζονται προς το νότο. Τα βόρεια, ανατολικά και μεσαία μέρη χωρίζονται από ποτάμια και βαθιές κοιλάδες. Τα περισσότερα εδάφη είναι ιζηματογενή, με ορυκτά όπως: οργανικό ασβεστόλιθο, πηλό, μάρμαρο, ψαμμίτη και άμμο. Λόγω του χαμηλού υψομέτρου στα δυτικά μέρη της περιοχής, η βλάστηση εκεί είναι πλούσια. Βροχοπτώσεις παρατηρούνται κατά τους φθινοπωρινούς, χειμερινούς και ανοιξιάτικους μήνες. Τα καλοκαίρια είναι σύντομα και οι χειμώνες οξείς και κρύοι. Λόγω των πολύ χαμηλών θερμοκρασιών τους χειμώνες, το χιόνι μερικές φορές παραμένει για μήνες. Η διαφορά θερμοκρασίας είναι υψηλή μεταξύ καλοκαιριού και χειμώνα, ενώ παρατηρείται και μες στην ίδια ημέρα μεταξύ πρωινού και νύχτας. «YerelNET | Kültür ve Turizm Portalı». YerelNET (στα Τουρκικά). Ανακτήθηκε στις 3 Νοεμβρίου 2020. «YILDIZELİ NÜFUSU, SİVAS». www.nufusune.com. Ανακτήθηκε στις 3 Νοεμβρίου 2020.
Γεραλντίν Γαλβάν

Η Γεραλντίν Γαλβάν (Geraldine Galván, γεννημένη ως Γεραλντίν Αλεχάντρα Γαλβάν Κορρέα Geraldine Alejandra Galván Correa, 30 Αυγούστου 1993 -) είναι Μεξικανή ηθοποιός και τραγουδίστρια.Ξεκίνησε την καριέρα της σε ηλικία 4 ετών σε διάφορα προγράμματα και διαφημίσεις. Έχει δύο αδέλφια και προέρχεται από οικογένεια καλλιτεχνών. Προερχόμενη από τη δυναστεία Κορρέα, ο παππούς της, Αλεχάντρο Κορρέα, ήταν μέλος του τρίο "Los tres Caballeros". Ο αδελφός του παππού της, Τσαμίν Κορρέα, ήταν μαέστρος. Σπούδασε στο artistic education της Televisa. Το 2001, πρωταγωνίστησε στην τηλενουβέλα El noveno mandamiento.

 Carita de ángel - 2001 El noveno mandamiento - 2001, ως Φαμπιόλα (παιδί) María Belén - 2001, ως Γεραλντίν Cómplices al rescate - 2002, ως Ντόρις Mujer, virgen - 2003/04, ως (σειρά, 2 επεισόδια) Amy, la niña de la mochila azul - 2004, ως Μαίρη Λόλι Άλβαρες-Βέγα Pablo y Andrea - 2005, ως Ίλντα La familia P. Luche - 2007 (σειρά) Terminales - 2008, ως Μπρέντα Μαρκές (σειρά) La rosa de Guadalupe - 2008-σήμερα (σειρά) Mujeres asesinas 3 - 2010, ως Λουπίτα (σειρά, Επεισόδιο:"Elvira y Mercedes, justicieras") Abel - 2010, ως Σελέν (ταινία) The Spy Next Door - 2010, ως Φάρεν (ταινία, μεξικάνικη version) Cuando me enamoro - 2011, ως Άλισον Κοντρέρας Rafaela - 2011, ως Λουπίτα Por ella soy Eva - 2012, ως Γιένιφερ Μαρία ντελ Ροσίο Κοντρέρας Νοριέγα Mentir para vivir - 2013, ως Φαμπιόλα Καμάρχο Αρέστι Como dice el dicho - 2013 (σειρά) Ruta 1 - 2014, ως Χούλια (σειρά) Reina de corazones - 2014, ως Γκρέτα ντε Ρόσας Σαντιγιάνα/Γκρέτα ντε Ρόσας Πέρες Hasta que te conocí - 2016, ως Βιρχίνια Αγιλέρα Βαλάντες (σειρά) Su nombre era Dolores - 2017, ως Τσίκις Ριβέρα (σειρά) Hijas de la luna - 2018, ως Χουάνα Ινές Μπαουτίστα/Χουάνα Ινές Οροπέσα Μπαουτίστα Dani Who? - 2019, ως Βικτόρια (σειρά) Vencer el miedo - 2020, ως Γιακελίν Μόντες Γεραλντίν Γαλβάν στην IMDb
Δίκαιη Ρωσία – Για την Αλήθεια

Η Δίκαιη Ρωσία – Για την Αλήθεια (ρωσ.: Справедливая Россия — За правду) είναι σοσιαλδημοκρατικό πολιτικό κόμμα της Ρωσίας. Αποκαλείται και με την ιστορική απλή ονομασία του Δίκαιη Ρωσία. Ηγέτης του από την ίδρυση του το 2006 είναι ο Σεργκέι Μιρόνοφ.

 Το κόμμα ιδρύθηκε στις 28 Οκτωβρίου του 2006 από την ένωση των κομμάτων «Ρόντινα» και του Κόμματος Συνταξιούχων Ρωσίας. Στις 14 Απριλίου του 2007, στο κόμμα εντάχθηκαν και οι βουλευτές του Λαϊκού Κόμματος της Ρωσικής Ομοσπονδίας. Υπήρχε μάλιστα και η ιδέα το κόμμα να ενωθεί με το Κομμουνιστικό Κόμμα της Ρωσικής Ομοσπονδίας, αλλά ο ηγέτης του, Γκενάντι Ζιουγκάνοφ απόρριψε την ιδέα, ισχυριζόμενος ότι η αίτηση της «Δίκαιης Ρωσίας» για να γίνει ένα αριστερό κόμμα ήταν μια αστεία ιδέα. Στις 22 Δεκεμβρίου του 2007, το κόμμα «Δίκαιη Ρωσία» ψήφισε υπέρ της υποψηφιότητας του Ντμίτρι Μεντβέντεφ για τις προεδρικές εκλογές του 2008. Στις 25 Απριλίου του 2008, στο τρίτο ετήσιο συνέδριο της «Δίκαιης Ρωσίας», τροποποιήθηκε ο «χάρτης» του κόμματος για να διευκολύνει τις συγχωνεύσεις. Το 2008, το Ηνωμένο Σοσιαλιστικό Κόμμα της Ρωσίας και το Ρωσικό Οικολογικό Κόμμα «Οι Πράσινοι» επίσης εντάχθηκαν στο κόμμα. Στις 11 Μαρτίου του 2007, στις βουλευτικές εκλογές το κόμμα τα πήγε καλά, αλλά δεν κατάφερε να κερδίσει την δεύτερη θέση στις εκλογές, την οποία κατέχει έως σήμερα, το Κομμουνιστικό Κόμμα της Ρωσικής Ομοσπονδίας. Ήρθε δεύτερο σε 6 από τις 14 περιφέρειες που έπαιρναν χώρα οι εκλογές, και ήρθε πρώτο στη Σταυρούπολη. Σε αυτές τις εκλογές που έγιναν σε αυτές τις 14 περιφέρειες της χώρας, με μέσο όρο το κόμμα πήρε 15% των ψήφων και ήρθε τρίτο μετά το Κομμουνιστικό Κόμμα της Ρωσικής Ομοσπονδίας που πήρε 16% και την «Ενωμένη Ρωσία» που πήρε 45% των ψήφων. Οι δημοσκοπήσεις του Αυγούστου έδειχναν ότι η δημοτικότητα του κόμματος αυξήθηκε από το 7% στο 11%, και έχανε με μικρή διαφορά το Φιλελεύθερο Δημοκρατικό Κόμμα της Ρωσίας. Στις 8 Δεκεμβρίου του 2007, ανακοινώθηκε ότι το κόμμα είχε λάβει 38 έδρες στην Κρατική Δούμα. Ρόντινα
Τζεφ Λόου

Ο Τζεφ Λόου (Jeff Lowe) (13 Σεπτεμβρίου, 1950 - 24 Αυγούστου 2018) ήταν Αμερικανός αλπινιστής από το Όγκντεν της Γιούτα. Είναι γνωστός για τις αναρριχήσεις του και τις πρώτες αναβάσεις στα αμερικανικά και καναδικά Βραχώδη, τις Άλπεις και τα Ιμαλάια. Είναι υπέρμαχος της φιλοσοφίας του αλπικού στιλ, σύμφωνα με το οποίο μικρές ομάδες σκαρφαλώνουν γρήγορα με ελάχιστο εξοπλισμό. Ο Λόου έχει κάνει πάνω από 1000 πρώτες αναβάσεις. Αδελφός του είναι ο Γκρεγκ Λόου ιδρυτής της Lowe Alpine.

 Ο Λόου πιστώνεται με την ανάπτυξη της σύγχρονης, ευρωπαϊκών προδιαγραφών, αναρρίχησης πάγου στις ΗΠΑ, όπως επίσης και με την επινόηση της μικτής αναρρίχησης. Ίδρυσε τις εταιρείες Latok Mountain Gear και Cloudwalker. Ο Λόου έγινε εξώφυλλο για την αναρρίχηση πάγου στο εξώφυλλο της 11ης Δεκεμβρίου 1978 του Sports Illustrated. Πιστώνεται επίσης με την εισαγωγή της αναρρίχησης πάγου στους Χειμερινούς Χ Αγώνες όπως επίσης για τη δημιουργία του Ouray Ice Festival. Ο Λόου έγινε τιμητικά μέλος της Αμερικανικής Αλπικής Λέσχης, για τα ορειβατικά του επιτεύγματα, τις συνεισφορές του στην αναρριχητική κοινότητα και το όραμά του. Έγινε επίσης Τιμητικό Μέλος της Βρετανικής Αλπικής Λέσχης. 1957 Γκραντ Τέτον, Ουαϊόμινγκ με τον πατέρα του 1971 Μούνλαϊτ Μπάτρες, Εθνικό πάρκο Ζάιον, Γιούτα, ΗΠΑ, με τον Μάικ Βάις 1972 πρώτη χειμερινή της δυτικής όψης του Γκαντ Τέτον με τον Γκρεγκ Λόου 1973 Βόρεια Όψη, Γουέτερχορν Πικ, Όρη Σαν Χουάν, Κολοράντο, με τον Πολ Χόγκαν 1973 Νοτιοανατολική Γωνία, Κίλερ Νιντλ, Σιέρα Νεβάδα, Καλιφόρνια, NCCS V F9 ή F10 A2, με τον Τζον Γουέιλαντ 1974 Μπράινταλ Βέιλ Φολς (Καταρράκτες του Νυφικού Πέπλου), Τέλουριντ, Κολοράντο, με τον Μάικ Βάις 1974 Γκριν Ρίβερ Λέικ Νταιχέντραλ, Οροσειρά Γουίντ Ρίβερ, Γουαϊόμινγκ. NCCS V F9, FA με τον Γκρεκ Λόου 1975 Όρος Κίτσενερ Μεγάλο Κεντρικό Κουλουάρ με τον Μάικ Βάις. 1979 Άμα Ντάμπλαμ, Νεπάλ μοναχική 1980 Σκίανγκ Κάνγκρι - προσπάθεια 1982 Κουάνγκντε Ρι βόρεια όψη, Νεπάλ, με τον Ντέιβιντ Μπρεσίρς 1985 Μπερντ Μπρέιν Μπουλβάρ, Ουρέι, Κολοράντο 1990 Τράνγκο Τάουερς, γιουγκοσλαβική διαδρομή με την Κατρίν Ντεστιβέλ. 1991 Μετάνοια, Βόρεια όψη του Άιγκερ, Ελβετία, μοναχική 1994 Οκτάπους, Βέιλ, ΚολοράντοΗ προσπάθειά του στη Βόρεια κόψη του Λατόκ Ι με τους Τζιμ Ντονίνι, Μάικλ Κένεντι και Τζορτζ Λόου) το 1978 θεωρείται από πολλούς ως η δυσκολότερη ανολοκλήρωτη αναρρίχηση στον κόσμο. The Ice Experience - 1979 Climbing - 1986 Lowe, Jeff (1996). Ice World: Techniques and Experiences of Modern Ice Climbing. Seattle, WA, USA: Mountaineers Books. ISBN 0-89886-446-1. Alpine Ice: Jeff Lowe's Climbing Techniques - 1997 Waterfall Ice - 1996 Clean Walls - 2004 "Τζεφ Λόου: Η διάνοια" Βιογραφία του Τζεφ Λόου στο climbandmore.com Αρχειοθετήθηκε 2014-10-06 στο Wayback Machine. "Last Night I Dreamed I Had Legs"
Αδελαΐδα του Σάουμμπουργκ-Λίππε

H Αδελαΐδα (γερμ. Adelheid zu Schaumburg-Lippe, 22 Σεπτεμβρίου 1875 - 27 Ιανουαρίου 1971) από τον Οίκο του Σάουμμπουργκ ήταν κόρη του Πρίγκιπα του Σάουμμπουργκ-Λίππε και με τον γάμο της έγινε Δούκισσα της Σαξονίας-Άνχαλτ.

 Η Φρειδερίκη Αδελαΐδα Μαρία Λουίζα Χίλντα Ευγενία ήταν η τρίτη κόρη του Γουλιέλμου του Σάουμμπουργκ-Λίππε και της Ματθίλδης, κόρης του Φρειδερίκου Αυγούστου του Άνχαλτ-Ντέσαου. Παντρεύτηκε το 1898 τον Ερνέστο Β΄ της Σαξονίας-Άλτενμπουργκ και είχε τέκνα: Καρλόττα (1899-1989), παντρεύτηκε τον Σιγισμούνδο της Πρωσίας. Γεώργιος Μαυρίκιος (1900-1991), Πρίγκιπας της Σαξονίας-Άλτενμπουργκ. Ελισάβετ Καρόλα (1903-1991). Φρειδερίκος Ερνέστος (1905-1985). thePeerage.com - Friederike Adelheid Marie Luise Hilda Eugenie Prinzessin zu Schaumburg-Lippe L'Allemagne dynastique, Huberty, Giraud, Magdelaine, Reference: II 295 Genealogisches Handbuch des Adels, Fürstliche Häuser, Reference: 1961
Λίφου

Το Λίφου (γαλλικά: Lifou) είναι νησί και δήμος της επαρχίας των Νήσων Λουαγιοτέ της Νέας Καληδονίας, μιας υπερπόντιας κτήσης της Γαλλίας στον Ειρηνικό ωκεανό. Ο οικισμός Ουέ, στο νησί Λίφου, είναι το διοικητικό κέντρο του νησιού αλλά και των Νήσων Λουαγιοτέ.

 Το Λίφου έχει ακανόνιστο σχήμα, έχει μήκος 81 χλμ. και πλάτος 16 έως 24 χιλιόμετρα. Το νησί είναι επίπεδο χωρίς λόφους ή ποτάμια, αλλά έχει άφθονη βλάστηση, πυκνές εσωτερικές ζούγκλες, εύφορα εδάφη, πετρώματα με αναβαθμίδες και κοραλλιογενείς υφάλους και κοράλλια. Το νησί Λίφου είναι μια πρώην βυθισμένη ατόλλη κοραλλιών που ήταν μέρος ενός βυθισμένου ηφαιστείου. Πριν από περίπου 2 εκατομμύρια χρόνια, το νησί ανυψώθηκε και σήμερα το υψηλότερο σημείο του βρίσκεται σε ύψος 60 μέτρα πάνω από τη στάθμη της θάλασσας. Δεδομένου ότι δεν υπάρχουν ποτάμια στο Λίφου, το νερό προέρχεται από τη βροχή που διέρχεται από το ασβεστολιθικό έδαφος και σχηματίζει λίμνες γλυκού νερού. Πολυμέσα σχετικά με το θέμα στο Wikimedia Commons
Φαρεμπερβιλέρ

Ο Φαρεμπερβιλέρ (Φραγκονικά της Λωρραίνης: Φαρεεβέρσβιλερ / Εβερσβίλερ, γερμανικά: Πφάρεμπερσβαϊλερ‎) είναι κοινότητα στο Νομό Μοζέλ της Διοικητικής Περιοχής Γκραντ Εστ στη βορειοανατολική Γαλλία. Βρίσκεται μόνο 3 χιλιόμετρα από τα γερμανικά σύνορα.

 Το Φαρεμπερβιλέρ βρίσκεται στην καρδιά του ανθρακωρυχείου μεταξύ 3 μεγάλων πόλεων που είναι το Φορμπάκ, το Σαργκεμίν και το Σαντ-Αβόλντ. Ο δήμος αποτελείται από 2 πολύ διαφορετικές οντότητες που είναι το χωριό, το αρχικό μέρος προς τα νότια και η πόλη, που δημιουργήθηκε από το 1954 από τα Ανθρακωρυχεία της Λεκάνης της Λωρραίνης (HBL) για να φιλοξενήσει μεγάλο αριθμό ανθρακωρύχων που εργάζονται κοντά στην κοιλάδα της Ροσέλ. Από το 1989 δήμαρχος του δήμου είναι ο Λωράν Κλαϊνέντς. Η εκκλησία του Αγίου Ιωάννη του Βαπτιστή Η εκκλησία της Αγίας Θηρεσίας Το παρεκκλήσι του Αγίου Αντωνίου Τζαμί Ελ-Χίτζρα με μιναρέ Πλατεία Καλής Βρύσης και το τοπικό σπίτι τέχνης στο χωριό Κοινωνικό Κέντρο Σαντ-Εξυπερύ Κέντρο Φρανσουά Ραμπελαί Συγκρότημα Μαρσέλ Σερντάν ΚΟΣΕΚ Μικρό Γυμναστήριο Στάδιο αντισφαίρισης Στάδιο ποδοσφαίρου Τοξοβολία Τζενάρο Μπρατσιλιανό (1980-), Τερματοφύλακας στην ΑΣ Νανσί-Λωρραίνης Ιταλία Μερκάτο Σαν Σεβερίνο Κατάλογος κοινοτήτων του Νομού Μοζέλ Ιστοσελίδα του Δήμου Το Φαρεμπερβιλέρ στον εθνικό ιστότοπο του Γεωγραφικού Ινστιτούτου
Τεντ Χρονόπουλος

Ο Τεντ Χρονόπουλος γεννήθηκε στις 16 Σεπτεμβρίου 1972 στην πόλη Λόμα Λίντα της Καλιφόρνια. Υπήρξε ποδοσφαιριστής του Πανιωνίου και ομάδων του αμερικανικού πρωταθλήματος. Αγωνιζόταν στην αμυντική και στη μεσαία γραμμή. Υπήρξε μια φορά διεθνής με την εθνική ομάδα των ΗΠΑ.

 Μεγάλωσε στο Ριάλτο της Καλιφόρνια και ως το 1990 φοίτησε στο Γυμνάσιο Αϊζενχάουερ. Το φθινόπωρο του 1990 εντάχθηκε στο Cal State San Bernardino, στο οποίο αγωνίστηκε για δυο περιόδους. Στη συνέχεια πήρε μεταγραφή στο San Diego State, όπου αγωνίστηκε το 2003. Το 1993 ήρθε στην Ελλάδα και υπέγραψε στον Πανιώνιο, στην Α΄ Εθνική. Έπαιξε τρεις σεζόν, ως το 1996, είχε 47 συμμετοχές και πέτυχε επτά γκολ. Το Φεβρουάριο του 1996 επελέγη στα ντραφτς από τους New England Revolution που αγωνίζονταν στην Major League Soccer των ΗΠΑ. Έπαιξε εκεί για έξι σεζόν, αποτελώντας βασικό παίκτη στην αμυντική γραμμή της ομάδας. Το Μάιο του 2002 παραχωρήθηκε στην MetroStars μαζί με τους Andy Williams και Mamadou Diallo ως αντάλλαγμα για τη μεταγραφή των Daniel Hernandez, Diego Serna και Brian Kamler. Στη νέα του ομάδα πρόλαβε να αγωνιστεί σε 18 ματς, ως τη διάλυσή της το Νοέμβριο του 2002. Στη συνέχεια ο Χρονόπουλος υπέγραψε στην Charleston Battery της USL First Division, στην οποία αγωνίστηκε από το Φεβρουάριο του 2003 για τρεις σεζόν. Μάλιστα, το 2003 επιλέχτηκε στη δεύτερη ομάδα των All Star. Το ίδιο έτος πέτυχε χατ-τρικ στη νίκη της ομάδας του εναντίον της Minnesota Thunder. Παράλληλα, από τον Αύγουστο του 2004 αγωνιζόταν στη Chicago Storm, ομάδα ποδοσφαίρου σάλας της Major Indoor Soccer League. Τη σεζόν αυτή αντιμετώπισε προβλήματα τραυματισμών και τελικά το Σεπτέμβριο του 2005 σταμάτησε να αγωνίζεται επαγγελματικά. Ο Χρονόπουλος κλήθηκε και αγωνίστηκε σε έναν αγώνα της Εθνικής ΗΠΑ, εναντίον του Ισραήλ στις 17 Ιουνίου 1997. Μπήκε ως αλλαγή στο 71’ λεπτό. Μετά τη λήξη της αγωνιστικής καριέρας εργάστηκε ως προπονητής ή κόουτς σε αρκετές ποδοσφαιρικές ομάδες, κυρίως ομάδες νέων. Το 2005 διετέλεσε βοηθός προπονητή των Charleston Battery. Εφηβικές ομάδες 1990-1991: Cal State San Bernardino 1993: San Diego StateΕπαγγελματικές ομάδες 1993-1996: Πανιώνιος: 47 αγ. (7 γκολ) 1996-2002: New England Revolution: 144 (16) 2002: MetroStars: 18 (0) 2003-2005: Charleston Battery: 57 (13) 2004-2005: Chicago Storm (σάλας): 19 (2)Εθνική ομάδα 1997: ΗΠΑ: 1 (0)Προπονητής 2005: Charleston Battery (βοηθός)
1685 Τόρο

Ο Τόρο (Toro) είναι ένας αστεροειδής με απόλυτο μέγεθος (όπως ορίζεται για το Ηλιακό Σύστημα) 14. Ανακαλύφθηκε το 1948 από τον Αμερικανό αστρονόμο Καρλ Βιρτάνεν, που παρατηρούσε από το Όρος Χάμιλτον της Καλιφόρνια (Αστεροσκοπείο Λικ), και πήρε το όνομά του από το όνομα της Μπετούλια Τόρο (Betulia Toro), συζύγου του Αμερικανού αστρονόμου και μαθηματικού Σάμιουελ Χέρικ, όπως και ο αστεροειδής 1580 Μπετούλια.

 Ο Τόρο ανήκει στην ομάδα των Απολλώνειων αστεροειδών (είναι ο τρίτος Απολλώνειος που ανακαλύφθηκε) και, εξαιτίας των παρέλξεων που ασκούνται επάνω του επί εκατομμύρια χρόνια από τους πλανήτες Γη και Αφροδίτη, η τροχιά του έχει «κλειδωθεί» σε τροχιακό συντονισμό 8:5 (8 προς 5) με τη Γη και 13:5 με την Αφροδίτη. Δηλαδή ο Τόρο συμπληρώνει 5 πλήρεις περιφορές γύρω από τον `Ηλιο στον ίδιο χρόνο που η Γη συμπληρώνει 8. Εξαιτίας αυτής της ασυνήθιστης τροχιάς, έχει αποκληθεί «ο δεύτερος δορυφόρος της Γης». Η μέση διάμετρος του Τόρο εκτιμάται σε 3,4 χιλιόμετρα. Ο φασματικός τύπος του είναι S (λιθώδης), ενώ το γεωμετρικό άλβεδό του είναι 0,31. Ο Τόρο περιστρέφεται γύρω από τον εαυτό του μία φορά κάθε 10 ώρες 11 λεπτά και 58 δευτερόλεπτα. Με βάση τροχιακούς υπολογισμούς, ο Τόρο είναι ο πιθανότερος υποψήφιος ως το σώμα από το οποίο προήλθε, ως θραύσμα του, ο μετεωρίτης του Σιλικόγκα, ο οποίος έπεσε στην Αλαμπάμα το 1954 και είναι ο μόνος μετεωρίτης που είναι βέβαιο πως τραυμάτισε άνθρωπο κατά την πτώση του. Τροχιά από το JPL (Java) / Εφημερίδα
Ιάκωβος της Μπραγκάνσα

Ο Ιάκωβος, πορτογαλ. Jaime (1479 - 20 Σεπτεμβρίου 1532) από τον Οίκο των Αβίς-Μπραγκάνσα ήταν 4ος δούκας της Μπραγκάνσα, 2ος τού Γκουιμαράες, 3ος μαρκήσιος της Βίλα Βισόσα, 5ος κόμης τού Αρραϊόλος, 8ος τού Οουρέμ, 11ος τού Μπαρσέλος (1498-1532).

 Ήταν ο πρωτότοκος γιος τού Φερδινάνδου Β΄ 3ου δούκα της Μπραγκάνσα, και της Ισαβέλας των Αβίς, κόρης τού Φερδινάνδου δούκα τού Βιζέου & Μπέζα. Ήταν 4 ετών, όταν ο πατέρας του συνελήφθη για προδοσία κατά τού βασιλιά και εκτελέστηκε, ενώ το προηγούμενο έτος είχε πάθει το ίδιο ο θείος του Ντιόγκο των Αβίς δούκας τού Βιζέου & Μπέζα. Αυτό έγινε όταν ο Ιωάννης Β΄ της Πορτογαλίας ανακάλυψε μεταξύ των ευγενών σχέδιο εναντίον του. Τότε η οικογένεια τού Ιακώβου εκτοπίστηκε, οι ιδιοκτησίες της και ο τεράστιος πλούτος της κατασχέθηκαν· κατέφυγε στην Καστίλη. Το 1495 απεβίωσε ο Ιωάννης Β΄ και τον διαδέχθηκε ο Εμμανουήλ Α΄ της Πορτογαλίας, θείος τού Ιακώβου (από τη μητέρα του). Αυτός συγχώρησε τους Μπραγκάνσα, τους υποδέχθηκε πίσω στην Πορτογαλία και τους απέδωσε τις ιδιοκτησίες. Ζήτησε από τον Ιάκωβο να είναι αφοσιωμένα πιστός. Τότε ο Ιάκωβος, δεν θέλησε να επιστρέψει στην έδρα τού Οίκου του, το κάστρο Βίλα Βισόσα, που είχε συνδεθεί με την προδοσία και τον φόνο τού πατέρα του, αλλά έκτισε το ανάκτορο Βίλα Βισόσα και εγκαταστάθηκε εκεί. Το πολυτελές παλάτι φτιάχτηκε σε Αναγεννησιακό ρυθμό στην επαρχία Αλεντέζο για να δείξει τη δύναμη τού Οίκου του. Το 1498 ο Εμμανουήλ Α΄ θα ταξίδευε σε διπλωματική αποστολή στην Καστίλη. Δεν είχε αποκτήσει ακόμη τέκνα και έθεσε τον Ιάκωβο ως διάδοχο. Το 1512 ο Ιάκωβος υποπτεύθηκε την σύζυγό του Ελεονόρα Πέρες ντε Γκουσμάν για μοιχεία και διέταξε τον φόνο της. Ο Εμμανουήλ Α΄ έπρεπε να τον φυλακίσει, όμως τού πρότεινε εναλλακτικά να εξοπλίσει στόλο και να κατακτήσει το Ασαμόρ τού Μαρόκου. Πράγματι ο Ιάκωβος κατέκτησε εύκολα την πόλη και επέστρεψε συγχωρημένος και ήρωας. Νυμφεύτηκε την Ελεονόρα Πέρες ντε Γκουσμάν, κόρη τού Ιωάννη-Αλφόνσου-Πέρες ντε Γκουσμάν δούκα της Μεντίνα Σιντόνια και είχε τέκνα: Ισαβέλλα 1510-1576, παντρεύτηκε τον Εδουάρδο των Αβίς 4ο δούκα τού Γκουιμαράες. Θεοδόσιος Α΄ 1510-1563, δούκας της Μπραγκάνσα.Υποπτευόταν την Ελεονώρα για μοιχεία και διέταξε να τη σκοτώσουν το 1512. Το 1520 ο Ιάκωβος έκανε δεύτερο γάμο με την Ιωάννα ντε Μεντόσα, κόρη τού Ντιόγκο ντε Μεντόσα, προϊσταμένου τού Μοουράο και είχε τέκνα: Ιωάννα 1521-1588, παντρεύτηκε τον Μπερναρντίνο ντε Καρντένας 3ο μαρκήσιο τού Έλχε. Ιάκωβος 1523-1562, κληρικός. Ευγενία 1525-1559, παντρεύτηκε τον Φραγκίσκο ντε Μέλο 2ο μαρκήσιο της Φερρέιρα. Μαρία 1527-1586, ηγουμένη στη μονή των Πέντε Πληγών στη Βίλα Βισόσα. Κωνσταντίνος 1528-1575, 7ος αντιβασιλιάς των Πορτογαλικών κτήσεων στην Ινδία, 9ος κυβερνήτης των νήσων τού Πράσινου Ακρωτηρίου. Φουλγκένσιο 1529-1582, βοηθός ηγούμενος του Συλλόγου τού καθεδρικού στο Γκουιμαράες. Τεοτόνιο 1530-1502, αρχιεπίσκοπος της Έβορα, επίσκοπος του Φες, μέλος της Συνέλευσης (Cortes) σε Τομάρ & Λισσαβώνα. Βισένσια 1532-1603, ηγουμένη της μονής την Πέντε Πληγών στη Βίλα Βισόσα. ”Nobreza de Portugal e do Brasil” – Vol. II, page 442 to 445. Published by Zairol Lda., Lisbon 1989.
Στίβεν Ενόκ

Ο Στίβεν Κόυ Ενόκ (γεννήθηκε στις 18 Σεπτεμβρίου 1997) είναι Αμερικανός πολιτογραφημένος Αρμένιος επαγγελματίας καλαθοσφαιριστής για την Σάσκι Μπασκόνια του Ισπανικού Πρωταθλήματος και της Ευρωλίγκας . Έπαιξε κολεγιακό μπάσκετ για τους Κονέκτικατ Χάσκις και τους Λούισβιλ Κάρντιναλς .

 Ο Ενόκ παρακολούθησε το Λύκειο Νόργουοκ πριν μεταφερθεί στο Σχολείο Σαιντ Τόμας Μουρ για το τελευταίο έτος. Ως ανώτερος, αναδείχθηκε Γκέιτορεϊντ Παίχτης της Χρονιάς του Κονέκτικατ αφού είχε μέσο όρο 15 πόντους και 11 ριμπάουντ ανά παιχνίδι και οδήγησε την ομάδα του στους ημιτελικούς της Νέας Αγγλίας Κατηγορίας AAA. Ο Ενόκ δεσμεύτηκε στο Κονέκτικατ λίγο αφότου η ομάδα κέρδισε τον εθνικό τίτλο του 2014, επιλέγοντας τους Χάσκις έναντι των VCU, Βιρτζίνια, Πρόβιντενς, UCLA, Σέτον Χολ και Ρόουντ Άιλαντ . Ανέφερε τη φιλία του με τον Αντρέ Ντράμοντ, τον οποίο γνώρισε σε ηλικία εννέα ετών. Ο Ενόκ έπαιξε δύο χρόνια στο Κονέκτικατ. Είχε μέσο όρο 3,4 πόντους και 2,3 ριμπάουντ ανά παιχνίδι ως δευτεροετής, αλλά είδε την θέση του να συρρικνώνεται στη μέση της αγωνιστικής περιόδου λόγω ενός τραυματισμού στο δεξί πόδι που τον έκανε να χάσει πέντε αγώνες. Ο Ενόκ μεταγράφηκε μετά την πρώτη του χαμένη χρονιά μετά από 30 χρόνια, ενσωματωμένος στο Λούισβιλ στις 23 Απριλίου 2017. Κατά τη διάρκεια της αγωνιστικής περιόδου με την κόκκινη εμφάνιση, το πρόγραμμα δέχθηκε κυρώσεις και ο προπονητής Ρικ Πιτίνο απολύθηκε, για να αντικατασταθεί από τον Κρις Μακ . Ως νεώτερος, είχε μέσο όρο 9,4 πόντους και 5,2 ριμπάουντ ανά παιχνίδι και βοήθησε την ομάδα να φτάσει στο τουρνουά NCAA. Ο Ενόκ είχε αρκετά καλά παιχνίδια προς το τέλος της χρονιάς, σημειώνοντας 14 πόντους απέναντι στο Ντιουκ, 22 πόντους με το Κολέγιο της Βοστώνης και 14 πόντους στο τουρνουά NCAA ενάντια στη Μινεσότα . Ο Ενόκ σκέφτηκε να γίνει επαγγελματίας μετά τη νεανική αγωνιστική περίοδό του, αλλά τελικά επέλεξε να επικεντρωθεί στη βελτίωση του παιχνιδιού του. Ως ανώτερος, ο Ενόκ είχε μέσο όρο 9,5 πόντους και 5,6 ριμπάουντ ανά παιχνίδι, ενώ ευστοχούσε με 54,1% στα σουτ εντός πεδιάς. Από τους 22 τελευταίους αγώνες που έπαιξε, ο Ενόκ πέτυχε διψήφιο αριθμό πόντων σε 12 αγώνες. Ο Ενόκ σημείωσε 23 πόντους, υψηλό σταδιοδρομίας, απέναντι του Ίστερν Κεντάκι και σημείωσε τα περισσότερα 14 ριμπάουντ στην πορεία του έναντι τουΓιάνγκσταουν Στέιτ . Σημείωσε 18 πόντους σε μία ήττα στην παράταση από το Κεντάκι . Στις 25 Ιουλίου 2020, ο Ενόκ υπέγραψε με την Ομπραντόιρο του Ισπανικού Πρωταθλήματος . Στις 19 Αυγούστου 2021, υπέγραψε με τη Σάσκι Μπασκόνια του Ισπανικού Πρωταθλήματος . Ο Ενόκ έχει παίξει για την Αρμενία σε πολλές διεθνείς διοργανώσεις, έχοντας λάβει διπλή υπηκοότητα, δεν έχει Αρμενική καταγωγή αλλά έχει προπονηθεί στην Αρμενία πριν ταξιδέψει σε διοργανώσεις. Στο Ευρωπαϊκό Πρωτάθλημα Νέων Ανδρών της FIBA του 2016, είχε μέσο όρο 17,3 πόντους και 15,2 ριμπάουντ ανά παιχνίδι στα έξι παιχνίδια της Αρμενίας. Τον Ιούλιο του 2017, έπαιξε στο Ευρωπαϊκό Πρωτάθλημα Νέων Ανδρών της FIBA στην Κρήτη, στην Ελλάδα. Βιογραφικό στους Λούισβιλ Κάρντιναλς Βιογραφικό στους Κονέκτικατ Χάσκις
Βίκτωρ του Κουνστάτ και Ποντιέμπραντυ

Ο Βίκτωρ, τσεχ.: Viktorín z Poděbrad, or Viktorín Boček z Kunštátu a Poděbrad (1403 - 1 Ιανουαρίου 1427) από τον Οίκο του Ποντιέμπραντυ ήταν ευγενής της Βοημίας-Μοραβίας, υποστηρικτής των Χουσιτών. Ο γιος του έγινε βασιλιάς της Βοημίας.

 Ήταν ο τρίτος γιος του Μποτσέκ Β΄ θησαυροφύλακα & γενικού διοικητή της Βοημίας και της Άννας-Ελισάβετ, κόρης του Ερρίκου της Λάιπα. Έδωσε σε πολλούς γιους του ως δεύτερο όνομα το Μποτσέκ, όνομα σύνηθες στους προγόνους του. Νυμφεύτηκε την Άννα του Βάρτενμπεργκ (1403-1459) και είχε τέκνα: Γεώργιος 1420-1471, βασιλιάς της Βοημίας. Αλζμπέτα 1422-1501, παντρεύτηκε τον Γίντριχ ζ Ντουμπέ α Λιπέ. Μαρκέτα 1425-1476, παντρεύτηκε τον ποχουσλάβ ζε Ζερμπέρκα α Πλανέ. Felcman Ondrej, Radek Fukala et al.: Poděbradové. Rod českomoravských pánů, kladských hrabat a sleszkých knížat, Nakladatelství Lidové Noviny, 2008, ISBN 978-80-7106-949-2.
Εθνική Ανατολικής Γερμανίας (καλαθοσφαίριση γυναικών)

Η εθνική ομάδα καλαθοσφαίρισης γυναικών της Ανατολικής Γερμανίας αντιπροσώπευε τη Λαοκρατική Δημοκρατία της Γερμανίας (Ανατολική Γερμανία) στις διεθνείς διοργανώσεις γυναικείας καλαθοσφαίρισης που οργάνωνε η FIBA κατά την περίοδο μεταξύ των ετών 1951 και 1973.

 Η ιστορία της καλαθοσφαίρισης στη Γερμανία ξεκινά τη δεκαετία του 1950. Δύο διαφορετικές ομάδες εκπροσωπούσαν τη χώρα, οι οποίες ανταγωνίζονταν η μία την άλλη, με τη μία να εκπροσωπεί τη Δυτική Γερμανία και η άλλη την Ανατολική. Η Ανατολική Γερμανία απέσυρε σταδιακά τις ομάδες της το 1973, πολύ πριν την επανένωση της Γερμανίας (1990), καθώς το κυρίαρχο πολιτικό κόμμα της χώρας αποφάσισε να παρέχει υποστήριξη σε αθλήματα που είχαν περισσότερες πιθανότητες να φέρουν διακρίσεις στη χώρα. Η γυναικεία εθνική ομάδα της Ανατολικής Γερμανίας μετρά μία παρουσία σε Παγκόσμιο Πρωτάθλημα και συγκεκριμένα στη διοργάνωση του 1967 στην Τσεχοσλοβακία. Είχε επίσης έξι παρουσίες σε Ευρωπαϊκά Πρωταθλήματα, κατακτώντας το χάλκινο μετάλλιο το 1966 στη Ρουμανία. Πορεία σε Παγκόσμια Πρωταθλήματα FIBA Ακολουθούν οι τελικές θέσεις κατάταξης της Εθνικής Ομάδας της Ανατολικής Γερμανίας σε Παγκόσμια Πρωταθλήματα FIBA: Πορεία σε Ευρωπαϊκά Πρωταθλήματα FIBA (EuroBasket) Ακολουθούν οι τελικές θέσεις κατάταξης της Εθνικής Ομάδας της Ανατολικής Γερμανίας σε Ευρωπαϊκά Πρωταθλήματα FIBA (EuroBasket): Εθνική Ανατολικής Γερμανίας (καλαθοσφαίριση ανδρών) German Democratic Republic (DDR), ιστορικό ανά έτος στον επίσημο ιστότοπο των αρχείων της FIBA. (Αγγλικά)
Κατάλογος πολιτικών κομμάτων της Κροατίας

Αυτό το άρθρο παραθέτει τα πολιτικά κόμματα στην Κροατία. Η Κροατία έχει ένα πολυκομματικό σύστημα, με πολλά κόμματα στα οποία ένα κόμμα σπάνια έχει την ευκαιρία να αποκτήσει μόνο του την εξουσία και τα κόμματα πρέπει να συνεργαστούν για να σχηματίσουν κυβερνήσεις συνεργασίας. Μεταξύ του Ιανουαρίου του 1990 (όταν τα πολιτικά κόμματα νομιμοποιήθηκαν στην Κροατία) και του Μαρτίου του 2015, είχαν εγγραφεί 264 πολιτικά κόμματα, εκ των οποίων τα 118 έχουν πια διαγραφεί.

 Συμμαχία των Primorje-Gorski Kotar ( Primorsko-goranski savez ή PGS) - κέρδισε 1 έδρα το 1992 (τότε ονομαζόταν Δημοκρατική Ένωση Rijeka ή RiDS) - κέρδισε 1 έδρα το 1995 · 2 έδρες το 2000 · 1 έδρα το 2003 Κροατική Χριστιανοδημοκρατική Ένωση (Hrvatska kršćanska demokratska unija ή HKDU) - κέρδισε 1 έδρα το 1995, 1 έδρα το 2000 Κροατικό πολιτικό κόμμα ( Hrvatska građanska stranka ή HGS) - κέρδισε 3 έδρες το 2011 Κροατικό Δημοκρατικό Αγροτικό Κόμμα ( Hrvatska demokratska seljačka stranka ή HDSS) - κέρδισε 1 έδρα το 2003 Εργάτες της Κροατίας - Εργατικό Κόμμα ( Hrvatski laburisti - Stranka rada) - κέρδισε 6 έδρες το 2011 · 3 έδρες το 2015 Κροατικό Κόμμα Δικαιωμάτων ( Hrvatska stranka prava ή HSP) - κέρδισε 5 έδρες το 1992 · 4 έδρες το 1995 και το 2000 · 8 έδρες το 2003 · 1 έδρα το 2007 Κροατικό Κόμμα Δικαιωμάτων Δρ. Άντε Στάρκεβιτς ( Hrvatska stranka prava dr. Ante Starčević ή HSP AS) - κέρδισε 1 έδρα το 2011 · 3 έδρες το 2015 Σερβικό Λαϊκό Κόμμα (Srpska narodna stranka / Српска народна странка ή SNS / CHC) - κέρδισε 3 έδρες το 1992 · 2 έδρες το 1995 · 1 έδρα το 2000 Κόμμα κατά της διαφθοράς, ανάπτυξης και διαφάνειας (Stranka antikorupcije, razvoja i transparentnosti ή START) Αυτόχθον Κροατικό Κόμμα Δικαιωμάτων ( Autohtona-Hrvatska stranka prava ή A-HSP) Ομάδα συνταξιούχοι μαζί ( Blok umirovljenici zajedno ή BUZ) Λίστα για την Ριέκα ( Lista za Rijeku / Lista per Fiume, RI ή LZR) Εργατικό Κόμμα της Κροατίας ( Hrvatska radnička stranka ή HRS) Κροατικό Κόμμα Δικαιωμάτων 1861 ( Hrvatska stranka prava 1861 ή HSP 1861) Κροατικό Αγνό Κόμμα Δικαιωμάτων ( Hrvatska čista stranka prava ή HČSP) Κροατική Δημοκρατική Ένωση ( Hrvatska republikanska zajednica ή HRZ) Δημοκρατική Συμμαχία Σέρβων ( Demokratski savez Srba / Демократски caвeз Cpбa ή DSS / ДСC) Δημοκρατικό Κόμμα του Ζαγόρτζε ( Zagorska demokratska stranka ή ZDS) Για την Πόλη ( Za grad ή ZG) Πράσινη Συμμαχία - Πράσινοι ( Zeleni savez - Zeleni ) Σοσιαλδημοκρατικό Φόρουμ της Ίστρια (Istarski socijaldemokratski forum ή ISDF) Αριστερά της Κροατίας ( Ljevica Hrvatske ) Κόμμα Μετζιμούριε (Međimurska stranka) Κόμμα Σέρβων του Δούναβη ( Partija podunavskih Srba / Партија подунавских Срба ή PPS / ППС) Πειρατικό κόμμα ( Piratska stranka ) Κέντρο ( Centar ) Σοσιαλιστικό Εργατικό Κόμμα της Κροατίας ( Socijalistička radnička partija Hrvatske ή SRP) Αειφόρος ανάπτυξη της Κροατίας - ORaH ( Održivi razvoj Hrvatske ή ORaH) Το χωριστό Κόμμα (Splitska stranka) Γυναικείο Δημοκρατικό Κόμμα ( Demokratska stranka žena ή DSŽ) Δράση για τη νεολαία ( Akcija mladih ή AM) Κόμμα Ζαγκόργιε ( Zagorska stranka ή ZS)